Държавен вестник, бр. 10, 2016 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  10
(2) По решение на управителния съвет 
на фонда информация по ал. 1 в обобщен 
или резюмиран вид може да се предоставя и 
на други лица, когато от нея не могат да се 
идентифицират банките, за които тя се отнася.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Банки“ са лицата по смисъла на чл. 1, 
ал. 4 ЗГВБ.
2. „Целевата норма“ на средствата на фонда 
е процентното съотношение на средствата на 
фонда към сумата на гарантираните влогове, 
което следва да бъде достигнато съгласно § 8 
от преходните и заключителните разпоредби 
от ЗГВБ и чл. 17, ал. 1.
3. „Целево равнище“ на средствата на 
фонда е сумата на наличните средства във 
фонда при достигане на целевата норма на 
средствата на фонда.
4. „Капитал от първи ред“ е капитал от 
първи ред по смисъла на чл. 25 от Регла-
мент (ЕС) на Европейския парламент и на 
Съвета № 575/2013 относно пруденциалните 
изисквания за кредитните институции и ин-
вестиционните посредници и за изменение 
на Регламент (ЕС) № 648/2012 (Регламент 
(ЕС) № 575/2013).
5. „Базов собствен капитал от първи ред“ 
е базовият собствен капитал от първи ред 
по смисъла на чл. 50 от Регламент (ЕС) 
№ 575/2013.
6. „Рисково-претеглени активи“ са общата 
сума на рисковата експозиция, изчислена в 
съответствие с чл. 92, параграф 3 от Регламент 
(ЕС) № 575/2013. 
7. „Ликвидни активи“ са ликвидните ак-
тиви по смисъла на глава втора „Ликвидни 
активи“ от Делегиран регламент (ЕС) 2015/61 
на Комисията за допълнения на Регламент 
(ЕС) № 575/2013 на Европейския парламент 
и на Съвета по отношение на изискването за 
ликвидно покритие за кредитните институции.
8. „Обременени активи“ е понятие по 
смисъла на Регламент за изпълнение (ЕС) 
№ 680/2014 на Комисията за определяне в 
съответствие с Регламент (ЕС) № 575/2013 
на Европейския парламент и на Съвета на 
техническите стандарти за изпълнение по 
отношение на предоставянето на информация 
от институциите на надзорните органи.
9. „Отговарящи на условията влогове“ са 
влоговете съгласно § 1, т. 5 от допълнителните 
разпоредби на ЗГВБ.
ПРЕХОДНИ И ЗАКЛЮЧИТЕЛНИ  
РАЗПОРЕДБИ 
§ 2. До 31 декември 2016 г. рисковият пока-
зател „Отношение на ливъридж“ се изчислява, 
като позицията „Капитал от първи ред“ се 
раздели на позицията „Общо активи“.
§ 3. До 31 декември 2017 г. за целите на 
рисковата категория „Ликвидност и финанси-
ране“ единствен рисков показател е коефици-
ентът на ликвидните активи по смисъла на 
чл. 8, ал. 2, т. 1 от Наредба № 11 от 2007 г. 
на БНБ за управлението и надзора върху 
ликвидността на банките. Рисковото тегло 
на показателя е 20 %.
§ 4. До 31 декември 2017 г. за „ликвидни 
активи“ се приемат ликвидните активи по 
смисъла на чл. 8, ал. 1 от Наредба № 11 от 
2007 г. на БНБ за управлението и надзора 
върху ликвидността на банките. 
§ 5. След 31 декември 2017 г. и до пълно 
въвеждане в европейското право на отношение 
на нетно стабилно финансиране (NSFR) един-
ствен рисков показател за рисковата категория 
„Ликвидност и финансиране“ е отношение на 
ликвидно покритие (LCR). Рисковото тегло 
на показателя е 20 %.
§ 6. В срок до 15 март 2018 г. управителният 
съвет на фонда определя долна и горна грани-
ца на диапазона за отношението на ликвидно 
покритие (LCR), както и на коефициента за 
ликвидно покритие на гарантираните влогове 
като част от актуализация на решението по 
чл. 14, ал. 3.
§ 7. В срок до 15 март на годината, в ко-
ято за първи път като рисков показател ще 
се ползва отношението на нетно стабилно 
финансиране (NSFR), управителният съвет 
на фонда определя долна и горна граница на 
неговия диапазон като част от актуализация 
на решението по чл. 14, ал. 3.
§ 8. В срок до две седмици след влизането 
на наредбата в сила управителният съвет на 
фонда взема решението по чл. 14, ал. 3.
§ 9. (1) За определяне на годишната пре-
мийна вноска на банките за 2016 г. сумата 
на гарантираните влогове в банките към 31 
март, 30 юни, 30 септември и 31 декември 
2015 г. се предоставя от банките на фонда в 
срок до 1 март 2016 г.
(2) Размерът на гарантираните влогове до 14 
август 2015 г. се определя по реда на отменения 
Закон за гарантиране на влоговете в банките 
(отм., ДВ, бр. 62 от 2015 г.), а след 14 август 
2015 г. – съгласно Закона за гарантиране на 
влоговете в банките (ДВ, бр. 62 от 2015 г.).
§ 10. Индивидуалните рискови оценки за 
показателите по чл. 13, ал. 1, т. 1, 3, 7 и 9 на 
клоновете на чужди банки в България се фор-
мират като средно аритметично от стойността 
на индивидуалните рискови оценки за същи-
те показатели на четирите банки, получили 
най-близката индивидуална рискова оценка 
до тази на съответния клон за показателите 
по чл. 13, ал. 1, т. 1, 3, 7 и 9.